Նույնքան աղետալի է ներկայացվել վիճակը նաև օլիգարխին պատկանող մյուս ընկերություններում: Այսպես. այս տարվա առաջին կիսամյակում «Միկա Քորփորեյշն» ընկերությունը 46,1 տոկոսով ավելի քիչ հարկեր է վճարել, քան նախորդ տարի նույն ժամանակահատվածում: Դե իսկ երբեմնի հանրահայտ «Միկա ցեմենտի» մասին խոսելն ընդհանրապես ավելորդ է: Այն խոշոր համարվող հարկատուների հազարյակի 359-րդ հորիզոնականում է հայտնվել: Եվ որքան էլ ցեմենտի արտադրությունը գերշահութաբերներից համարվի, այսուհանդերձ, «Միկան» ավելի քիչ հարկեր է վճարել, քան Վանաձորի բժշկական կենտրոնը, «Բրաբիոն» ծաղկի խանութը, կամ, ասենք, Շիրակի մարզի ջրմուղկոյուղին: